Enhedslisten ønsker den venezuelanske befolkning tillykke med valget af præsident Maduro.

Valgdeltagelsen var massiv i søndags, og Maduro vandt med et lille flertal.

Respekt for Venezuelas beslutning

Venezuelas uafhængige valgkommissions har besluttet at foretage en kontroloptælling af 100% af stemmerne, men udenrigsordfører Christian Juhl er ikke i tvivl om resultatet.



- Venezuelas valgsystem er anerkendt som et af verdens bedste, så jeg ønsker Maduro tillykke med sejren.

Han tilføjer, at Enhedslisten respekterer den venezuelanske befolkning ret til selv at vælge landets kurs og derfor vil fordømme ethvert forsøg på intervention eller statskup i det latinamerikanske land.



- Vi opfordrer den danske regering til at forholde sig til valgresultatet, som er anerkendt af alle lande i Latinamerika, samt OAS og UNASUR.

Bekymrende voldelige episoder

Christian Juhl er dog bekymret over de voldelige episoder og angreb på bl.a. hospitaler og skoler i dagene efter præsidentvalget. Angreb, som tilsyneladende primært har været rettet mod medlemmer af det regerende socialistparti og dets støtter.

- Vores solidaritet går til de progressive kræfter, der kæmper for at bevare Venezuelas demokrati ledet af den nyvalgte præsident Nicolás Maduro, siger Christian Juhl.

- Her og nu bakker vi op om valgkommissionens udmelding om at kontroloptælle 100% af stemmerne i et forsøg for at stoppe de voldelige protester, der har kostet 8 menneskers livet. Vi håber, at venezuelanerne vil løse uenigheder på fredelig vis og uden indblanding udefra.

Venezuelas uafhængige valgkommissions har besluttet at foretage en kontroloptælling af 100% af stemmerne, men udenrigsordfører Christian Juhl er ikke i tvivl om resultatet.